સૂત્રોએ જણાવ્યું કે વધતી જતી મોંઘવારીમાં મોદી સરકારને આ ચૂંટણી પહેલાનું બજેટમાં સામાન્ય ગૃહિણીઓ અને ગરીબ તથા મધ્યમ વર્ગને વધુમાં વધુ લાભ મળે એવું લોકપ્રિય બજેટ રજૂ થાય એવી આશા રાખવામાં આવી રહી છે. સૂત્રોનું માનવું છે કે 2018-19નું બજેટ મોદી સરકારે રોજગારલક્ષી ખેડૂતલક્ષી અને જ્યાં ભારત વસે છે એ ગ્રામીણ ક્ષેત્રોને ધ્યાનમાં રાખીને બનાવવું પડશે. ભાજપ શહેરી વિસ્તારમાં લોકપ્રિય છે પરંતુ ગ્રામીણ ક્ષેત્રમાં ભાજપને પહોંચાડવા માટે બજેટમાં આ સેક્ટરને વધુ નાણાકીય ફાળવણી કરીને ભાજપ છેક છેવાડાંના ગામડાં સુધી પહોંચી શકે તેમ છે. વ્યક્તિગત આવક મર્યાદા પણ આ બજેટમાં વધારવામાં આવે એમ પણ મનાઈ રહ્યું છે. (source-gnsnews)